Lauvsnes

Lauvsnes er þéttbýli  og stjórnsýslumiðstöð í sveitarfélaginu Flatanger í Þrændalögum í Noregi. Lauvsnes er í dæmigerðu strandlandslagi en byggðin hefur 504 íbúa. Fjöldi íbúa í sveitarfélaginu er 1101 (2022).

Frá Lauvsnesi liggur Fv766 suður í 40 km til Sjøåsen í Namsos sveitarfélaginu þar sem hann mætir Fv17. Frá Sjøåsen eru það 26 km norður til Namsos og 48 km suður til Steinkjer. Lauvsnes er með strætótengingu bæði til Namsos og Steinkjer.  
vinstri|thumb|AS Namdalens Træsliperi 1957
Lauvsnes óx á sínum tíma sem iðnaðarmiðstöð í kringum AS Namdalens Træsliperi (viðarvinnslufyrirtæki), sem þar var stofnað árið 1909. Fyrirtækið, sem var kjölfestufyrirtæki í sveitarfélaginu, varð gjaldþrota og var lagt niður 1979. Eftir það , Lauvsnes hefur orðið fyrir miklum breytingum. Á Lauvsnesi eru m.a. verslunarmiðstöð, pósthús, bankaþjónusta, leigubíla, hárgreiðslustofa, þvottahús, blóma- og gjafavöruverslun auk járnvöru- og trésmíðaverslunar. Stærstu fyrirtækin með aðsetur á Lauvsnesi eru Folla Maritime Service, AQS, Havbruksparken Midt-Norge og Namdal Rensefisk. Öll þessi fyrirtæki eru tengd fiskeldi og eldisiðnaði. Hér er líka Lauvsnesvirkjun. 

Lauvsnesskóli er sameinaður grunn- og framhaldsskóli með leikskóla. Skólinn hefur sína eigin almenningssundlaug. Leikskólinn Vangan er einnig á Lauvsnesi. Við skólann er íþrótta- og fjölnotasalur sveitarfélagsins Flatangerhallen.

Lauvsnes er í dag þekktast bæði í Noregi og utan landsteinanna fyrir Ørnemannen / arnarmanninn (Ole Martin Dahle), sem býður upp á arnarsafari fyrir ljósmyndaáhugamenn um allan heim.

Flokkur:Bæir í Þrændalögum